ڈاکٹر محمد حتٰی - وکیپیڈیا

# ڈاکٹر محمد حتٰی

### وکیپیڈیا سے

پیدائش: 1902ء

اندونیشیا کی تحریک آزادی کے ایک ممتاز رہنما۔ ڈاکٹر محمد حتی یا محمد عطا جاوہ کے ایک معزز خاندان میں پیدا ہوئے۔ ابتدائی تعلیم وطن میں حاصل کرنے کے بعد ڈاکر حتی ہالینڈ میں مقیم انڈونشی طلبا کو منظم کرنے لگے۔ 1924ء میں آپ کو برلیز کی بین الاقوامی مخالفت شہنشاہیت کانفرنس کا صدر منتخب کیا گیا۔ پنڈت نہرو سے ان کی ملاقات بھی اسی موقع پر ہوئی۔ انڈونیشیا واپس آکر انھوں نے ڈاکٹر سوکارنو کے ساتھ مل کر ایک قوم پرست جماعت بنائی اور وطن کی جدوجہد آزادی میں سرگرم حصہ لینے لگے۔ دوسری جنگ عظیم میں انڈونیشیا کے مستقبل پر گفت و شنید کے لیے ٹوکیو گئے۔ جب جاپان کے ارباب حل و عقد نے ان کے مطالبات تسلیم نہ کیے تو واپس آکر جاپان کے قبضہ و اقتدار کے خلاف بھی جدوجہد شروع کر دی۔ جاپان کی شکست کے بعد 19 اگست 1945ء کو ڈاکٹر حتی نے انڈونیشیا میں جمہوری حکومت کے قیام کا اعلان کر دیا۔ چند سال تک ہالینڈ سے کش مکش جاری رہی۔ بالاخر انڈونیشیا مکمل آزادی حاصل کرنے میں کامیاب ہوا۔ ڈاکٹر محمد حتی انڈونیشیا کے پہلے وزیراعظم اور بعد میں نائب صدر بنے۔ 1960ء میں مستعفی ہوگئے۔ 1976ء میں باغیانہ سرگرمیوں کے الزام میں گرفتار کر لیے گئے۔

Retrieved from "http://ur.wikipedia.org../../../%DA%88/%D8%A7/%DA%A9/%DA%88%D8%A7%DA%A9%D9%B9%D8%B1_%D9%85%D8%AD%D9%85%D8%AF_%D8%AD%D8%AA%D9%B0%DB%8C.html"

زمرہ جات: سوانح حیات | سیاستدان | انڈونیشی شخصیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش